**Arbejdsspørgsmål**

**Kapitel 8: Eksperimenterende realisme**

**Perioden**

1. Hvilke aktuelle emner har været på mediernes dagsorden i nyeste tid, og hvordan behandler forfatterne disse emner i deres værker?

**Tendenser i den nyeste litteratur**

1. Hvordan ses den realistiske tendens i nyeste tids litteratur? Hvordan kan man tegne en linje tilbage til tidligere perioder i litteraturhistorien?
2. På hvilken måde er litteraturen i nyeste tid en 'eksperimenterende realisme'?

**Autofiktion**

1. Hvad betyder 'autofiktion'? Hvilket forhold er der mellem forfatter, fortæller og hovedperson i et autofiktivt værk?
2. Hvad er forskellen mellem den nykritiske og den biografiske tilgang til et litterært værk? Hvilke elementer er relevante at inddrage i en analyse af en autofiktiv tekst?
3. Hvilke forventninger har man som læser til en selvbiografi? Hvordan adskiller autofiktionen sig fra selvbiografien?
4. Hvordan belyser begreber som 'hovedstolen', 'autenticitet' og 'performativ biografisme' den selvbiografiske strømning i litteraturen?
5. Hvordan sammenblander Erling Jepsen, Knud Romer og Kim Leine fakta og fiktion i deres værker?
6. Hvorfor har der været diskussion i medierne i forbindelse med Jørgen Leths erindringer *Det uperfekte menneske* og Karl Ove Knausgårds værk *Min kamp*?
7. Hvilke etiske dilemmaer kan opstå i kølvandet på autofiktion?
8. Hvad er ifølge litteraturforskere årsagen til, at autofiktion er blevet en markant tendens i nyeste tid?

**Et råt og direkte sprog**

1. Hvordan benytter nogle forfattere sig af et råt og direkte sprog? Giv eksempler! Hvilken effekt giver dette rå og direkte sprog?

**Minimalisme**

1. Hvad kendetegner minimalismen?
2. Hvilke forfattere er Helle Helles minimalistiske skrivestil inspireret af?

**Interaktionslyrik, sampling, readymades og genrehybrider**

1. Hvad karakteriserer interaktionslyrik i modsætning til centrallyrik?
2. Hvad vil det sige, at digterne anvender 'sampling' i deres lyrik? Og på hvilken måde er begrebet 'intertekstualitet' relevant i forbindelse med den nye lyrik?
3. Hvad er en 'readymade' i litteraturen?
4. Hvad har brugen af sampling og readymades med begrebet 'metafiktion' at gøre?
5. Hvad er en genrehybrid? Hvilke former for genrehybrider kendetegner lyrik fra nyeste tid?

**Samfund og hverdag**

1. Hvad ligger der i litteraturforskernes begreber om 'den materielle drejning' og 'den sociale vending' i nyeste dansk litteratur?
2. På hvilken måde er Jan Sonnergaards forfatterskab et 'sort' portræt af samfundet?
3. Hvordan kommer det sociale anliggende til udtryk i Katrine Marie Guldageres novellesamling *København*?
4. Hvilke temaer findes i Helle Helles værker fra provinsen? På hvilken måde er Helle inspireret af impressionismens skrivestil?

**Identitet, køn og kulturmøder**

1. Hvad kendetegner identitetsdannelsen: Hvilke modsatrettede forhold gør sig gældende i forhold til det senmoderne menneskes muligheder og begrænsninger?
2. Hvordan tematiserer Claus Beck-Nielsen identitetsproblematikken?
3. Hvilke tabuer bliver brudt i forbindelse med en afsøgning af identitet hos forfattere i nyeste tid?
4. Hvilke temaer sætter Yahya Hassan og Sara Omar fokus på i deres litterære værker?
5. Hvilket dilemma er der i forhold til at sætte en forfatter i bås som en 'etnisk stemme' i dansk litteratur?

**Klimakrise og det globale blik**

1. Hvordan behandler forfattere i nyeste tid den klimakrise, som vi i dag er vidne til?
2. Hvad har man fokus på, når man analyserer en tekst ud fra en økokritisk tilgang?
3. Hvilke dilemmaer peger forfatterne på i forhold til de udfordringer, vi ser ude i 'den store verden'?

**Fantasi og dystopi**

1. Hvad kendetegner 'fantastisk litteratur'?
2. På hvilken måde sker der en overskridelse af realismen hos forfatterne Kaspar Colling Nielsen, Theis Ørntoft og Olga Ravn?
3. Hvad er fokus i science fiction-litteratur i nyeste tid?

**Sammenfatning**

1. Hvilke træk i nyeste tids litteratur peger på realisme, og hvilke træk peger på modernisme?
2. Hvilke tendenser er der i nyeste tids lyrik?